title: Regulamentul de punere în aplicare (UE) 2020/402 al Comisiei din 14 martie 2020 de instituire a obligației de a prezenta o autorizație de export pentru exportul anumitor produse

text:
                  15.3.2020

                  RO

                  Jurnalul Oficial al Uniunii Europene

                  LI 77/1

         REGULAMENTUL DE PUNERE ÎN APLICARE (UE) 2020/402 AL COMISIEI
         din 14 martie 2020
         de instituire a obligației de a prezenta o autorizație de export pentru exportul anumitor produse
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/479 al Parlamentului European și al Consiliului din 11 martie 2015 privind instituirea unui regim comun aplicabil exporturilor (1), în special articolul 5,
         întrucât:

                     (1)

                     De la izbucnirea crizei epidemiologice cauzate de coronavirusul SARS-CoV-2, boala asociată acestuia, COVID-19, s-a răspândit rapid în întreaga lume, ajungând și pe teritoriul Uniunii. Conform Centrului European de Prevenire și Control al Bolilor, riscul asociat infecțiilor cu COVID-19 pentru populația Uniunii este considerat actualmente moderat către ridicat, pe baza probabilității de transmitere și a impactului bolii. Virusul se răspândește cu rapiditate pe teritoriul Uniunii și ar putea avea un impact enorm asupra sănătății publice, având o evoluție letală considerabilă în rândul persoanelor cu risc ridicat și determinând perturbări economice și societale semnificative

                     (2)

                     În acest context, a crescut deja semnificativ nevoia de echipamente individuale de protecție, astfel cum sunt detaliate în anexa 1. Având în vedere natura sa și circumstanțele actuale, un astfel de tip de echipament reprezintă un produs esențial, deoarece este necesar pentru a preveni răspândirea în continuare a bolii și pentru a proteja sănătatea personalului medical care îi tratează pe pacienții infectați.

                     (3)

                     În conformitate cu Concluziile Consiliului din cadrul reuniunii Consiliului Miniștrilor Sănătății din 13 februarie 2020, a fost lansată o procedură de achiziții publice pentru echipamente individuale de protecție în baza Acordului privind achizițiile publice comune de contramăsuri medicale. Potrivit unui calendar orientativ și în funcție de situația de pe piață, aceasta ar putea fi finalizată la începutul lunii aprilie.

                     (4)

                     Cererea de echipamente medicale de protecție a fost extrem de mare în ultimele zile și se preconizează că va continua să crească în mod semnificativ în viitorul foarte apropiat, începând în același timp să se înregistreze deficite în mai multe state membre Pe întreaga piață unică a UE, există dificultăți în a satisface cererea clienților de echipamente individuale de protecție necesare, în special măști de protecție a gurii. În acest moment, se depun eforturi de sporire a capacităților de producție. Acest lucru ar putea duce la revizuirea măsurilor în funcție de necesități și de evoluția situației.

                     (5)

                     Producția în Uniune de echipamente individuale de protecție, cum ar fi măștile pentru protecția gurii, este concentrată în prezent într-un număr limitat de state membre, și anume Republica Cehă, Franța, Germania și Polonia. În ciuda faptului că a fost încurajată creșterea producției, nivelul actual al producției Uniunii și al stocurilor existente nu va fi suficient pentru a satisface cererea din Uniune. Acest lucru se întâmplă mai ales pentru că această cerere crește ca urmare a situației epidemiologice, iar echipamentele individuale de protecție pot fi exportate fără restricții în alte părți ale lumii.

                     (6)

                     Unele țări terțe au decis deja în mod oficial să limiteze exporturile echipamentelor de protecție. Altele par să fi luat măsuri similare în mod mai puțin oficial. Unele dintre aceste țări sunt, de asemenea, furnizori tradiționali pe piața Uniunii, ceea ce exercită o presiune și mai mare asupra pieței Uniunii.

                     (7)

                     Pentru a remedia și a preveni o situație critică, este în interesul Uniunii ca Comisia să ia măsuri imediate cu durată limitată pentru a se asigura că exporturile de echipamente individuale de protecție fac obiectul unei autorizații, în scopul de a se asigura furnizarea în Uniune a unor volume adecvate care să răspundă cererii vitale.

                     (8)

                     Exporturile anumitor cantități de produse specifice pot fi autorizate în anumite condiții, cum ar fi în scopul de a se asigura asistența acordată țărilor terțe și în funcție de nevoile statelor membre. Modalitățile administrative pentru aceste autorizații ar trebui lăsate la latitudinea statelor membre pe durata acestor măsuri temporare.

                     (9)

                     În Uniune există o nevoie vitală de echipamente de protecție pentru spitale, pacienți, lucrătorii din sectoarele respective, autoritățile de protecție civilă. Această nevoie vitală este monitorizată în mod constant prin intermediul mecanismului de protecție civilă al Uniunii.

                     (10)

                     Deși această măsură se aplică actualmente echipamentelor individuale de protecție, astfel cum sunt detaliate în anexa 1, s-ar putea să fie necesar să se revizuiască domeniul de aplicare al anexei și produsele reglementate de prezentul regulament.

                     (11)

                     Având în vedere caracterul urgent al situației, justificat de răspândirea rapidă a infecției COVID-19, măsurile prevăzute în prezentul regulament trebuie luate în conformitate cu articolul 3 alineatul (3) din Regulamentul (UE) 2015/479.

                     (12)

                     Pentru a preveni epuizarea stocurilor prin speculă, prezentul regulament de punere în aplicare trebuie să intre în vigoare la data publicării sale. În conformitate cu articolul 5 alineatul (5) din Regulamentul (UE) 2015/479, aceste măsuri trebuie să aibă o durată de șase săptămâni,

               ADOPTĂ PREZENTUL REGULAMENT:

            Articolul 1
            Autorizația de export

               1.   Pentru exportul în afara Uniunii al echipamentelor individuale de protecție enumerate în anexa I este necesară o autorizație de export întocmită în conformitate cu formularul din anexa II, indiferent dacă aceste echipamente provin sau nu din Uniune. Această autorizație se acordă de către autoritățile competente ale statului membru în care este stabilit exportatorul și se eliberează în scris sau prin mijloace electronice.

               2.   Dacă nu se prezintă o astfel de autorizație de export, exportul este interzis.

            Articolul 2
            Aspecte procedurale

               1.   Dacă echipamentele de protecție se află într-unul sau în mai multe state membre diferit(e) de cel în care s-a introdus cererea de autorizație de export, acest lucru se indică în cerere. Autoritățile competente din statul membru în care a fost depusă cererea de autorizație de export trebuie să consulte de îndată autoritățile competente din statul membru sau statele membre în cauză și să furnizeze informațiile necesare. Statul membru sau statele membre consultate trebuie să facă cunoscute, în termen de 10 zile lucrătoare, eventualele obiecții cu privire la acordarea unei astfel de autorizații, obiecții care au caracter obligatoriu pentru statul membru în care a fost depusă cererea.

               2.   Statele membre prelucrează cererile de autorizații de export într-o perioadă de timp care urmează a fi stabilită prin legislația sau practicile naționale, perioadă care nu trebuie să depășească 5 zile lucrătoare începând de la data la care toate informațiile necesare au fost furnizate autorităților competente. În cazuri excepționale și din motive bine întemeiate, această perioadă poate fi prelungită cu o perioadă suplimentară de 5 zile lucrătoare.

               3.   Atunci când decid să acorde sau nu o autorizație de export în temeiul prezentului regulament, statele membre iau în considerare toate aspectele relevante, inclusiv, dacă este cazul, dacă exportul servește, printre altele:

                           —

                           la îndeplinirea obligațiilor de furnizare în cadrul unei proceduri comune de achiziții publice în conformitate cu articolul 5 din Decizia 1082/2013/UE a Parlamentului European și a Consiliului din 22 octombrie 2013 privind amenințările transfrontaliere grave pentru sănătate (2);

                           —

                           la susținerea acțiunilor de sprijin concertate coordonate de mecanismul integrat al UE pentru un răspuns politic la crize (IPCR), de Comisia Europeană sau de alte instituții ale Uniunii;

                           —

                           pentru a răspunde solicitărilor de asistență adresate UCPM (mecanismul de protecție civilă al Uniunii) și gestionate de acesta, de către țări terțe sau de organizații internaționale;

                           —

                           la sprijinirea activităților statutare ale organizațiilor cu rol umanitar din străinătate care beneficiază de protecție în temeiul Convenției de la Geneva, cu condiția să nu afecteze capacitatea de a funcționa ca organizație națională cu rol umanitar;

                           —

                           la sprijinirea activităților Rețelei mondiale de alertă și reacție a Organizației Mondiale a Sănătății (OMS) (GOARN);

                           —

                           la asigurarea livrărilor necesare operațiunilor din străinătate ale statelor membre ale UE, inclusiv operațiuni militare, misiuni de poliție internaționale și/sau misiuni civile internaționale de menținere a păcii;

                           —

                           la asigurarea livrărilor necesare delegațiilor UE și ale statelor membre în străinătate.

               4.   Statele membre pot decide să utilizeze documente electronice în scopul prelucrării cererilor de autorizații de export.

            Articolul 3
            Dispoziții finale
            Prezentul regulament intră în vigoare la data publicării în Jurnalul Oficial al Uniunii Europene și se aplică timp de șase săptămâni. Acesta încetează în mod automat să se aplice la sfârșitul acestei perioade de șase săptămâni.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 martie 2020

                  Pentru Comisie

                  Președinta

               Ursula VON DER LEYEN

            (1)  JO L 83, 27.3.2015, p. 34.

            (2)  JO L 293, 5.11.2013, p. 1.

            ANEXA I
            Echipamente de protecție
            Echipamentele enumerate în prezenta anexă sunt în conformitate cu dispozițiile Regulamentului (UE) 2016/425 (1).

                        Categorie

                        Descriere

                        Coduri NC

                        Ochelari și viziere de protecție

                                    —

                                    Protecție împotriva materialelor potențial infecțioase,

                                    —

                                    Acoperă ochii și zona din jurul acestora,

                                    —

                                    Compatibili cu diferite modele de măști și măști faciale cu piese faciale filtrante (FFP),

                                    —

                                    Lentile transparente,

                                    —

                                    Reutilizabile (pot fi curățate și dezinfectate) sau articole de unică folosință

                        ex 9004 90 10
                        ex 9004 90 90

                        Dispozitive de protecție a feței

                                    —

                                    Echipamente de protecție a zonei faciale și a membranelor mucoase aferente (de exemplu: ochi, nas, gură) împotriva materialelor potențial infecțioase,

                                    —

                                    Includ o vizieră din material transparent,

                                    —

                                    De obicei, includ elemente de fixare pe față (de exemplu: benzi circulare ajustabile lateral)

                                    —

                                    Pot include echipamente de protecție a gurii și a nasului, astfel cum sunt descrise în continuare

                                    —

                                    Reutilizabile (pot fi curățate și dezinfectate) sau de unică folosință

                        ex 3926 90 97
                        ex 9020 00 00

                        Echipamente de protecție a gurii și a nasului

                                    —

                                    Măști pentru protejarea purtătorului împotriva materialelor potențial infecțioase și pentru protejarea mediului înconjurător împotriva materialelor potențial infecțioase răspândite de purtător,

                                    —

                                    Pot include un dispozitiv de protecție a feței astfel cum este descris anterior,

                                    —

                                    Dotate sau nu cu un filtru ce poate fi înlocuit

                        ex 6307 90 98
                        ex 9020 00 00

                        Îmbrăcăminte de protecție

                        Piesă de îmbrăcăminte (de exemplu halat, costum) pentru protejarea purtătorului împotriva materialelor potențial infecțioase și pentru protejarea mediului înconjurător împotriva materialelor potențial infecțioase răspândite de purtător,

                        ex 3926 20 00
                        ex 4015 90 00
                        ex 6113 00
                        ex 6114
                        ex 6210 10 10
                        6210 10 92
                        ex 6210 10 98
                        ex 6210 20 00
                        ex 6210 30 00
                        ex 6210 40 00
                        ex 6210 50 00
                        ex 6211 32 10
                        ex 6211 32 90
                        ex 6211 33 10
                        ex 6211 33 90
                        ex 6211 39 00
                        ex 6211 42 10
                        ex 6211 42 90
                        ex 6211 43 10
                        ex 6211 43 90
                        ex 6211 49 00
                        ex 9020 00 00

                        Mănuși

                        Mănuși pentru protejarea purtătorului împotriva materialelor potențial infecțioase și pentru protejarea mediului împotriva materialelor potențial infecțioase răspândite de purtător

                        ex 3926 20 00
                        4015 11 00
                        ex 4015 19 00
                        ex 6116 10 20
                        ex 6116 10 80
                        ex 6216 00 00

               (1)  Regulamentul (UE) 2016/425 al Parlamentului European și al Consiliului din 9 martie 2016 privind echipamentele individuale de protecție și de abrogare a Directivei 89/686/CEE a Consiliului (JO L 81, 31.3.2016, p. 51)

            ANEXA II
            Model de formular pentru autorizațiile de export menționate la articolul 1
            Atunci când acordă autorizații de export, statele membre vor depune eforturi pentru a asigura vizibilitatea tipului de autorizație pe formularul eliberat. Prezentul formular este o autorizație de export valabilă în toate statele membre ale Uniunii Europene până la data expirării.

                        UNIUNEA

                        EUROPEANĂ Export de echipamente individuale de protecție [Regulamentul (UE) 2020/402]

                                    1.

                                    Exportator
                                    (Numărul EORI, dacă este cazul)

                                    2.

                                    Numărul autorizației

                                    3.

                                    Data expirării

                                    4.

                                    Autoritatea emitentă

                                    5.

                                    Țara de destinație

                                    6.

                                    Beneficiarul final

                                    7.

                                    Codul mărfurilor

                                    8.

                                    Cantitate

                                    9.

                                    Unitate

                                    10.

                                    Descrierea mărfurilor

                                    11.

                                    Localizare

                                    7.

                                    Codul mărfurilor

                                    8.

                                    Cantitate

                                    9.

                                    Unitate

                                    10.

                                    Descrierea mărfurilor

                                    11.

                                    Localizare

                                    7.

                                    Codul mărfurilor

                                    8.

                                    Cantitate

                                    9.

                                    Unitate

                                    10.

                                    Descrierea mărfurilor

                                    11.

                                    Localizare

                                    7.

                                    Codul mărfurilor

                                    8.

                                    Cantitate

                                    9.

                                    Unitate

                                    10.

                                    Descrierea mărfurilor

                                    11.

                                    Localizare

                                    12.

                                    Semnătura, locul și data, ștampila

               Note explicative la formularul pentru autorizația de export

            Este obligatoriu să se completeze toate casetele, cu excepția cazului în care se menționează altfel.
            Casetele 7-11 se repetă de 4 ori pentru a se putea solicita o autorizație pentru 4 produse diferite.

                        Caseta 1

                        Exportator

                        Numele și adresa complete ale exportatorului pentru care se eliberează autorizația + numărul EORI, dacă este cazul.

                        Caseta 2

                        Numărul autorizației

                        Numărul autorizației este completat de autoritatea care eliberează autorizația de export și are următorul format: XXaaaa999999, unde XX este codul din geonomenclatură format din 2 litere (1) al statului membru emitent, aaaa este anul eliberării autorizației, format din 4 cifre, 999999 este un cod unic din 6 cifre din cadrul XXaaaaa, atribuit de autoritatea emitentă.

                        Caseta 3

                        Data expirării

                        Autoritatea emitentă poate defini o dată de expirare a autorizației. Această dată de expirare nu poate fi ulterioară perioadei de 6 săptămâni de la intrarea în vigoare a prezentului regulament.
                        Dacă autoritatea emitentă nu stabilește o dată de expirare, autorizația expiră la cel mult 6 săptămâni după intrarea în vigoare a prezentului regulament.

                        Caseta 4

                        Autoritatea emitentă

                        Numele și adresa complete ale autorității statului membru care a eliberat autorizația de export.

                        Caseta 5

                        Țara de destinație

                        Codul din geonomenclatură, format din 2 litere, al țării de destinație a mărfurilor pentru care a fost eliberată autorizația.

                        Caseta 6

                        Beneficiarul final

                        Numele și adresa complete ale beneficiarului final al mărfurilor, dacă sunt cunoscute în momentul eliberării, + numărul EORI, dacă este cazul. Dacă beneficiarul final nu este cunoscut în momentul eliberării, câmpul se lasă necompletat.

                        Caseta 7

                        Codul mărfurilor

                        Codul numeric din Sistemul armonizat sau din Nomenclatura combinată (2) la care sunt clasificate mărfurile care urmează a fi exportate atunci când se eliberează autorizația.

                        Caseta 8

                        Cantitate

                        Cantitatea de mărfuri măsurată în unitatea declarată în caseta 9.

                        Caseta 9

                        Unitate

                        Unitatea de măsură în care este exprimată cantitatea declarată în caseta 8. Unitățile care trebuie utilizate sunt „P/ST” pentru mărfurile numărate ca număr de bucăți (de exemplu, măști) și „PA” pentru mărfurile numărate ca perechi (de exemplu, mănuși).

                        Caseta 10

                        Descrierea mărfurilor

                        O descriere într-un limbaj simplu care să fie suficient de exactă pentru a permite identificarea mărfurilor.

                        Caseta 11

                        Localizare

                        Codul din geonomenclatură al statului membru în care se află mărfurile. Dacă mărfurile se află în statul membru al autorității emitente, această casetă trebuie lăsată necompletată.

                        Caseta 12

                        Semnătura, ștampila, locul și data

                        Semnătura și ștampila autorității emitente. Locul și data eliberării autorizației.

               (1)  Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7).

               (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).


title: Regulamentul de punere în aplicare (UE) 2020/404 al Comisiei din 12 martie 2020 de modificare a Regulamentului (CE) nr. 594/2009 privind clasificarea anumitor mărfuri în Nomenclatura combinată

text:
                  17.3.2020

                  RO

                  Jurnalul Oficial al Uniunii Europene

                  L 80/1

         REGULAMENTUL DE PUNERE ÎN APLICARE (UE) 2020/404 AL COMISIEI
         din 12 martie 2020
         de modificare a Regulamentului (CE) nr. 594/2009 privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Prin Regulamentul (CE) nr. 594/2009 al Comisiei (2), un produs descris pe rândul corespunzător punctului 1 din tabelul din anexa la regulamentul respectiv, constând în copolimer de fluorură de viniliden și hexafluorpropilenă în formă primară, a fost clasificat la codul NC 3904 69 90.

                     (2)

                     Prin Regulamentul (UE) nr. 861/2010 al Comisiei (3), codul NC „3904 69 90 Altele” a fost înlocuit cu codurile NC „3904 69 20 Fluoroelastomer FKM” și „3904 69 80 Altele” pentru a introduce un cod NC specific pentru fluoroelastomeri FKM.

                     (3)

                     Prin Regulamentul de punere în aplicare (UE) nr. 441/2013 al Comisiei (4), codul NC 3904 69 90 a fost înlocuit cu codul NC 3904 69 80 în anexa la Regulamentul (CE) nr. 594/2009. Astfel, clasificarea produsului descris pe rândul corespunzător punctului 1 din tabelul din anexa la Regulamentul (CE) nr. 594/2009 la „altele” a fost menținută contrar regulii generale conform căreia este preferabil să se aleagă poziția care oferă descrierea cea mai specifică în locul pozițiilor care oferă o descriere mai generală.

                     (4)

                     Produsele precum cel descris la rândul corespunzător punctului 1 din tabelul care figurează în anexa la Regulamentul (CE) nr. 594/2009 trebuie clasificate la codul NC specific 3904 69 20„fluoroelastomeri FKM”, și nu la subpoziția reziduală „altele”.

                     (5)

                     În consecință, rândul de la punctul 1 din tabelul care figurează în anexa la Regulamentul (CE) nr. 594/2009 trebuie eliminat.

                     (6)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii emise pe baza Regulamentului (UE) nr. 594/2009 în legătură cu mărfurile vizate de prezentul regulament. Perioada respectivă trebuie să fie de trei luni.

                     (7)

                     Măsurile prevăzute în prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Regulamentul (CE) nr. 594/2009 se modifică după cum urmează:

                        1.

                        La articolul 2, se adaugă următorul paragraf:
                        „Informațiile tarifare obligatorii furnizate în conformitate cu prezentul regulament, astfel cum a fost modificat prin Regulamentul de punere în aplicare (UE) nr. 441/2013 în ceea ce privește mărfurile descrise în coloana (1) la punctul 1 din tabelul care figurează în anexa la prezentul regulament, în versiunea sa adoptată la 8 iulie 2009, pot fi invocate în continuare, în conformitate cu articolul 34 alineatul (9) din Regulamentul (UE) nr. 952/2013, pe o perioadă de trei luni de la 6 aprilie 2020.”

                        2.

                        Rândul corespunzător punctului 1 din tabelul care figurează în anexă se elimină.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 12 martie 2020.

                  Pentru Comisie,

                  Pentru Președinte,

               Stephen QUEST

                  Director general

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CE) nr. 594/2009 al Comisiei din 8 iulie 2009 privind clasificarea anumitor mărfuri în Nomenclatura combinată (JO L 178, 9.7.2009, p. 14).

            (3)  Regulamentul (UE) nr. 861/2010 al Comisiei din 5 octombrie 2010 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (JO L 284, 29.10.2010, p. 1).

            (4)  Regulamentul de punere în aplicare (UE) nr. 441/2013 al Comisiei din 7 mai 2013 de modificare sau de abrogare a anumitor regulamente privind clasificarea mărfurilor în Nomenclatura combinată (JO L 130, 15.5.2013, p. 1).


title: Regulamentul de punere în aplicare (UE) 2020/405 al Comisiei din 16 martie 2020 de precizare a modalităților și a conținutului rapoartelor privind calitatea care trebuie transmise în temeiul Regulamentului (UE) 2018/1091 al Parlamentului European și al Consiliului privind statisticile integrate referitoare la ferme (Text cu relevanță pentru SEE)

text:
                  17.3.2020

                  RO

                  Jurnalul Oficial al Uniunii Europene

                  L 80/3

         REGULAMENTUL DE PUNERE ÎN APLICARE (UE) 2020/405 AL COMISIEI
         din 16 martie 2020
         de precizare a modalităților și a conținutului rapoartelor privind calitatea care trebuie transmise în temeiul Regulamentului (UE) 2018/1091 al Parlamentului European și al Consiliului privind statisticile integrate referitoare la ferme
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/1091 al Parlamentului European și al Consiliului din 18 iulie 2018 privind statisticile integrate referitoare la ferme și de abrogare a Regulamentelor (CE) nr. 1166/2008 și (UE) nr. 1337/2011 (1), în special articolul 11 alineatul (4),
         întrucât:

                     (1)

                     Articolul 11 alineatul (4) din Regulamentul (UE) 2018/1091 prevede că statele membre transmit Comisiei rapoarte privind calitatea care descriu procesul statistic, pentru fiecare an de referință, și împuternicește Comisia să adopte acte de punere în aplicare care stabilesc modalitățile practice și conținutul rapoartelor respective.

                     (2)

                     Este necesar să se asigure rapoarte privind calitatea comune pentru schimbul de date și metadate de calitate.

                     (3)

                     Măsurile prevăzute în prezentul regulament sunt conforme cu avizul Comitetului Sistemului Statistic European,

               ADOPTĂ PREZENTUL REGULAMENT:

            Articolul 1
            Prezentul regulament stabilește modalitățile practice și conținutul rapoartelor privind calitatea pe care statele membre le transmit Comisiei (Eurostat) în conformitate cu Regulamentul (UE) 2018/1091.

            Articolul 2
            Rapoartele privind calitatea menționate la articolul 1 conțin informații privind criteriile de calitate și conceptele statistice prevăzute în anexa la prezentul regulament. Rapoartele menționează, de asemenea, toate cazurile de nerespectare a criteriilor de calitate respective.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 16 martie 2020.

                  Pentru Comisie

                  Președintele

               Ursula VON DER LEYEN

            (1)  JO L 200, 7.8.2018, p. 1.

            ANEXĂ
            Rapoarte privind calitatea – criterii de calitate și concepte statistice
            (a)
                  Rapoartele privind calitatea trebuie să cuprindă informații cu privire la toate criteriile de calitate menționate la articolul 12 alineatul (1) din Regulamentul (CE) nr. 223/2009, după cum urmează:

            1.   RELEVANȚĂ

                        (a)

                        o descriere a utilizatorilor, a nevoilor lor respective și o justificare a acestor nevoi;

                        (b)

                        procedurile utilizate pentru a măsura satisfacția utilizatorilor și pentru a produce rezultatele statistice;

                        (c)

                        măsura în care sunt disponibile statisticile cerute.

                  2.   ACURATEȚE

                        (a)

                        o evaluare a acurateței care rezumă diferitele componente ale seturilor de date;

                        (b)

                        o descriere a erorilor de eșantionare;

                        (c)

                        o descriere a celorlalte erori.

                  3.   ACTUALITATE ȘI PUNCTUALITATE

                        (a)

                        intervalul de timp dintre evenimentul sau fenomenul descris și disponibilitatea datelor (actualitate);

                        (b)

                        intervalul de timp dintre data țintă pentru transmiterea datelor și data efectivă a transmiterii datelor (punctualitate).

                  4.   ACCESIBILITATE ȘI CLARITATE

                        (a)

                        condițiile și mijloacele prin care utilizatorii pot obține și utiliza datele, cum ar fi comunicatele de presă, publicațiile, bazele de date online sau accesul la microdate;

                        (b)

                        condițiile și mijloacele prin care utilizatorii pot interpreta datele, de exemplu, documente privind metodologia și managementul calității.

                  5.   COMPARABILITATE

                        (a)

                        măsura în care statisticile sunt comparabile între zone geografice;

                        (b)

                        măsura în care statisticile sunt comparabile în timp.

                  6.   COERENȚĂ

                        (a)

                        măsura în care statisticile sunt reconciliabile cu datele din alte surse (coerența între domenii);

                        (b)

                        măsura în care statisticile sunt consecvente în cadrul unui set de date anume (coerență internă).

                  (b)
                  Statele membre trebuie, de asemenea, să raporteze cu privire la:

            1.   MANAGEMENTUL CALITĂȚII

                        (a)

                        sistemele și cadrele instituite pentru managementul calității produselor și a proceselor statistice;

                        (b)

                        evaluarea referitoare la calitatea datelor.

                  2.   REVIZUIREA DATELOR

                        (a)

                        politica de revizuire și, după caz, motivele pentru care au fost revizuite datele validate, de exemplu, noi surse de date, metode noi sau alte informații relevante;

                        (b)

                        datele, dimensiunea și amploarea oricăror revizuiri.

                  (c)
                  În conformitate cu articolul 11 alineatul (4) din Regulamentul (UE) 2018/1091, rapoartele privind calitatea trebuie să includă informații privind procesul statistic, în special metodologia și cadrul de eșantionare utilizat, după cum urmează:

            1.   PREZENTARE STATISTICĂ
            Următoarele aspecte ale datelor diseminate, care pot fi prezentate sub formă de tabele, grafice sau hărți:

                        (a)

                        descrierea datelor;

                        (b)

                        sistemul de clasificare;

                        (c)

                        acoperirea sectorială;

                        (d)

                        conceptele și definițiile statistice;

                        (e)

                        unitatea statistică;

                        (f)

                        populația statistică;

                        (g)

                        zona de referință (aria geografică);

                        (h)

                        acoperirea în timp (perioada de timp pentru care sunt disponibile datele);

                        (i)

                        perioada de referință (perioada acoperită de raport);

                        (j)

                        unitatea de măsură.

                  2.   PRELUCRARE STATISTICĂ
            Următoarele aspecte ale tuturor operațiunilor efectuate asupra datelor pentru a obține informații noi:

                        (a)

                        cadrul de eșantionare;

                        (b)

                        planul de eșantionare (după caz);

                        (c)

                        datele sursă;

                        (d)

                        frecvența colectării datelor;

                        (e)

                        modul de colectare a datelor, inclusiv, după caz, chestionarele (în limba engleză);

                        (f)

                        validarea datelor;

                        (g)

                        compilarea datelor;

                        (h)

                        ajustarea.

                  3.   POLITICA DE PUBLICARE
            Regulile de diseminare a datelor la nivel național.
            4.   FRECVENȚA DISEMINĂRII
            Frecvența cu care sunt diseminate datele la nivel național.
            (d)
                  În conformitate cu principiile statistice de la articolul 2 alineatul (1) din Regulamentul (CE) nr. 223/2009, literele (a), (e) și (f), statele membre trebuie să raporteze cu privire la:

            1.   MANDATUL INSTITUȚIONAL

                        (a)

                        acte juridice sau alte acorduri care atribuie responsabilități și competențe pentru colectarea, prelucrarea și difuzarea statisticilor;

                        (b)

                        proceduri pentru partajarea și coordonarea datelor între entitățile care le produc.

                  2.   CONFIDENȚIALITATE

                        (a)

                        măsuri legislative sau alte proceduri oficiale care să împiedice orice divulgare neautorizată de date care ar putea duce direct sau indirect la identificarea unei persoane sau a unei entități economice;

                        (b)

                        normele aplicabile prelucrării microdatelor și datelor agregate pentru a asigura confidențialitatea statistică și pentru a preveni divulgarea neautorizată.

                  3.   COSTURILE ȘI SARCINA ADMINISTRATIVĂ

                        (a)

                        costurile și sarcina administrativă asociate colectării și producției de date statistice;

                        (b)

                        sarcina pentru respondenți;

                        (c)

                        durata medie a interviurilor realizate în cadrul fermei (dacă este posibil și relevant, în funcție de modul de colectare a datelor).


title: Regulamentul de punere în aplicare (UE) 2020/410 al Comisiei din 12 martie 2020 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate „Queso de Valdeón” (IGP)

text:
                  18.3.2020

                  RO

                  Jurnalul Oficial al Uniunii Europene

                  L 81/1

         REGULAMENTUL DE PUNERE ÎN APLICARE (UE) 2020/410 AL COMISIEI
         din 12 martie 2020
         de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate „Queso de Valdeón” (IGP)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Spaniei de aprobare a unei modificări a caietului de sarcini al indicației geografice protejate „Queso de Valdeón”, înregistrată în temeiul Regulamentului (CE) nr. 135/2004 al Comisiei (2).

                     (2)

                     Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene (3), în conformitate cu articolul 50 alineatul (2) litera (a) din regulamentul respectiv.

                     (3)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

               ADOPTĂ PREZENTUL REGULAMENT:

            Articolul 1
            Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Queso de Valdeón” (IGP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 12 martie 2020.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 343, 14.12.2012, p. 1.

            (2)  Regulamentul (CE) nr. 135/2004 al Comisiei din 27 ianuarie 2004 de completare a anexei la Regulamentul (CEE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate” (Fraise du Périgord și Queso de Valdeón) (JO L 21, 28.1.2004, p. 9).

            (3)  JO C 375, 6.11.2019, p. 30.


title: Regulamentul de punere în aplicare (UE) 2020/412 al Comisiei din 12 martie 2020 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Cinta Senese” (DOP)]

text:
                  19.3.2020

                  RO

                  Jurnalul Oficial al Uniunii Europene

                  L 82/1

         REGULAMENTUL DE PUNERE ÎN APLICARE (UE) 2020/412 AL COMISIEI
         din 12 martie 2020
         de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Cinta Senese” (DOP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a unei modificări a caietului de sarcini al denumirii de origine protejate „Cinta Senese”, înregistrată în temeiul Regulamentului (UE) nr. 217/2012 al Comisiei (2).

                     (2)

                     Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene (3), în conformitate cu articolul 50 alineatul (2) litera (a) din regulamentul respectiv.

                     (3)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

               ADOPTĂ PREZENTUL REGULAMENT:

            Articolul 1
            Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Cinta Senese” (DOP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 12 martie 2020.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 343, 14.12.2012, p. 1.

            (2)  Regulamentul de punere în aplicare (UE) nr. 217/2012 al Comisiei din 13 martie 2012 de înregistrare a unei denumiri în Registrul denumirilor de origine protejate și al indicațiilor geografice protejate [Cinta Senese (DOP)] (JO L 75, 15.3.2012, p. 1).

            (3)  JO C 393, 20.11.2019, p. 3.


title: Regulamentul de punere în aplicare (UE) 2019/561 al Comisiei din 8 aprilie 2019 prin care se acordă Republicii Capului Verde o derogare temporară de la regulile de origine preferențială prevăzute în Regulamentul delegat (UE) 2015/2446 în ceea ce privește preparatele sau conservele de fileuri de ton

text:
                  9.4.2019

                  RO

                  Jurnalul Oficial al Uniunii Europene

                  L 98/13

         REGULAMENTUL DE PUNERE ÎN APLICARE (UE) 2019/561 AL COMISIEI
         din 8 aprilie 2019
         prin care se acordă Republicii Capului Verde o derogare temporară de la regulile de origine preferențială prevăzute în Regulamentul delegat (UE) 2015/2446 în ceea ce privește preparatele sau conservele de fileuri de ton
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 64 alineatul (6) și articolul 66 litera (b),
         întrucât:

                     (1)

                     Capul Verde este o țară care beneficiază de sistemul generalizat de preferințe (SGP) menționat în Regulamentul (UE) nr. 978/2012 al Parlamentului European și al Consiliului (2) ca SGP. Regulile de origine preferențială, în sensul sistemului SGP, altele decât normele procedurale, sunt prevăzute în Regulamentul delegat (UE) 2015/2446 al Comisiei (3).

                     (2)

                     Prin scrisoarea din data de 22 octombrie 2018, Capul Verde a depus o cerere de prelungire a derogării temporare de la regulile de origine preferențială prevăzute în Regulamentul delegat (UE) 2015/2446, prelungire care a fost acordată prin Regulamentul de punere în aplicare (UE) 2017/967 al Comisiei (4). Cererea viza un volum anual de 5 000 de tone de preparate sau conserve de ton pentru perioada de până la intrarea în vigoare a noului acord de parteneriat economic („APE”) dintre Uniune și Africa de Vest, parafat la 30 iunie 2014. În temeiul derogării solicitate, aceste produse ar fi considerate ca fiind originare din Capul Verde chiar și în cazul în care, în pofida faptului că sunt produse în Capul Verde, au fost obținute din pești neoriginari.

                     (3)

                     În cererea sa de derogare, Capul Verde a explicat că, în prezent, flota sa pescuiește cantități mici de ton în propriile ape și că, în absența unei derogări, flota disponibilă pentru pescuitul în afara apelor sale teritoriale este limitată. În plus, sezonul de pescuit ton se limitează la patru luni pe an. Acest lucru reduce posibilitățile de a captura ton originar. Un alt element important este faptul că Republica Capului Verde și-a dezvoltat recent o infrastructură portuară proprie. În consecință, în prezent pot fi manipulate cantități mai mari de ton, iar industria de pescuit ton are acum, prin urmare, oportunitatea de a se dezvolta. În sfârșit, în cererea sa, Capul Verde a subliniat dificultățile cu care se confruntă ca urmare a întârzierilor în intrarea în vigoare a noului APE dintre Uniune și Africa de Vest. În cerere s-a evidențiat totodată nevoia Capului Verde de a obține o derogare de la regulile de origine preferențială pentru a compensa faptul că încă nu se poate aplica regula cumulului din cadrul APE, dat fiind că situația juridică a acordului nu s-a schimbat.

                     (4)

                     Argumentele prezentate în cerere demonstrează că, în absența derogării, capacitatea industriei de prelucrare a peștelui din Capul Verde de a exporta produsele în cauză către Uniune în cadrul SGP ar fi afectată în mod semnificativ. Acest lucru ar putea împiedica dezvoltarea viitoare a flotei Capului Verde pentru ambarcațiunile mici de pescuit pești pelagici și respectarea în viitor de către Capul Verde a regulilor de origine aplicabile acestor produse.

                     (5)

                     Republicii Capului Verde ar trebui, prin urmare, să i se acorde o derogare temporară de la cerința, prevăzută de regulile de origine preferențială, conform cărora produsele care conțin materiale ce nu au fost obținute în întregime în țara beneficiară trebuie să fi fost supuse unei prelucrări sau transformări suficiente pentru a fi considerate ca fiind originare din țara respectivă. Derogarea ar trebui să se acorde pentru un volum anual de 5 000 de tone de preparate sau conserve de ton. Durata derogării ar trebui limitată la o perioadă de un an, pentru a se evalua capacitatea și eforturile Capului Verde de a se pregăti să respecte regulile de origine pentru produsele în cauză. Cu toate acestea, în cazul în care APE intră în vigoare înainte de sfârșitul respectivei perioade de un an, derogarea ar trebui să expire în ziua imediat anterioară datei la care intră în vigoare APE.

                     (6)

                     Cantitățile stabilite în anexa la prezentul regulament ar trebui gestionate în conformitate cu articolele 49-54 din Regulamentul de punere în aplicare (UE) 2015/2447 al Comisiei (5), care reglementează gestionarea contingentelor tarifare.

                     (7)

                     Derogarea ar trebui acordată cu condiția ca autoritățile vamale din Capul Verde să ia măsurile necesare pentru a efectua controale cantitative asupra exporturilor produselor care fac obiectul derogării și ca acestea să transmită Comisiei o declarație privind cantitățile pentru care au fost eliberate certificate de origine tip A în conformitate cu prezentul regulament, precum și numerele de serie ale certificatelor respective. Dacă sistemul exportatorilor înregistrați (REX), în conformitate cu articolul 79 din Regulamentul de punere în aplicare (UE) 2015/2447, intră în aplicare în Capul Verde în cursul anului 2019, aceeași regulă ar trebui să se aplice și atestatelor de origine întocmite de exportatorii înregistrați.

                     (8)

                     Măsurile prevăzute de prezentul regulament ar trebui să intre în vigoare cât mai curând posibil după publicarea sa, pentru a se lua în considerare situația din Capul Verde și pentru a se permite acestei țări să utilizeze derogarea fără întârziere.

                     (9)

                     Măsurile prevăzute de prezentul regulament sunt conforme cu avizul Comitetului Codului Vamal,

               ADOPTĂ PREZENTUL REGULAMENT:

            Articolul 1
            Prin derogare de la articolul 41 litera (b) și de la articolul 45 din Regulamentul delegat (UE) 2015/2446, preparatele sau conservele de ton de la codurile NC 1604 14, 1604 20 și 0304 87, produse în Capul Verde din pești neoriginari, sunt considerate ca fiind originare din Capul Verde, în conformitate cu articolele 2, 3 și 4 din prezentul regulament.

            Articolul 2

               (1)   Derogarea se aplică pentru produsele care au fost exportate din Capul Verde și declarate pentru a fi puse în liberă circulație în Uniune în perioada cuprinsă între 1 ianuarie 2019 și:

                           (a)

                           31 decembrie 2019; sau

                           (b)

                           în cazul în care Acordul de parteneriat economic dintre Uniune și Africa de Vest, parafat la 30 iunie 2014 („APE”), intră în vigoare la data de sau înainte de 31 decembrie 2019, ziua imediat anterioară datei intrării în vigoare a APE.

               (2)   Derogarea se aplică produselor în limita cantității anuale indicate în anexă.

               (3)   Aplicarea derogării este condiționată de respectarea condițiilor prevăzute la articolul 43 din Regulamentul delegat (UE) 2015/2446.

            Articolul 3
            Cantitățile stabilite în anexa la prezentul regulament sunt gestionate în conformitate cu articolele 49-54 din Regulamentul de punere în aplicare (UE) 2015/2447, care reglementează gestionarea contingentelor tarifare.

            Articolul 4
            Derogarea se acordă în următoarele condiții:

                        1.

                        Autoritățile vamale din Capul Verde iau măsurile necesare pentru a efectua controale cantitative asupra exporturilor produselor menționate la articolul 1.

                        2.

                        Certificatul de origine tip A eliberat de autoritățile competente din Capul Verde în temeiul prezentului regulament trebuie să cuprindă, în caseta numărul 4, următoarea mențiune: „Derogare – Regulamentul de punere în aplicare (UE) 2019/561 al Comisiei”. În cazul în care sistemul exportatorilor înregistrați (REX) se aplică Republicii Capului Verde în 2019, mențiunea respectivă este înscrisă pe atestatele de origine întocmite de exportatorii înregistrați.

                        3.

                        Autoritățile competente din Capul Verde transmit Comisiei, în fiecare trimestru, o declarație a cantităților pentru care au fost eliberate sau întocmite certificate de origine și/sau atestate de origine în temeiul prezentului regulament, precum și numerele de serie ale dovezilor respective.

            Articolul 5
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 1 ianuarie 2019.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 aprilie 2019.

                  Pentru Comisie

                  Președintele

               Jean-Claude JUNCKER

            (1)  JO L 269, 10.10.2013, p. 1.

            (2)  Regulamentul (UE) nr. 978/2012 al Parlamentului European și al Consiliului din 25 octombrie 2012 de aplicare a unui sistem generalizat de preferințe tarifare și de abrogare a Regulamentului (CE) nr. 732/2008 al Consiliului (JO L 303, 31.10.2012, p. 1).

            (3)  Regulamentul delegat (UE) 2015/2446 al Comisiei din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (JO L 343, 29.12.2015, p. 1).

            (4)  Regulamentul de punere în aplicare (UE) 2017/967 al Comisiei din 8 iunie 2017 prin care se acordă Republicii Capului Verde o derogare temporară de la normele privind originea preferențială prevăzute în Regulamentul delegat (UE) 2015/2446 în ceea ce privește preparatele sau conservele de fileuri de ton (JO L 146, 9.6.2017, p. 10).

            (5)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).

            ANEXĂ

                        Nr. de ordine

                        Codul NC

                        Codul TARIC

                        Descrierea mărfurilor

                        Perioade

                        Cantitatea anuală (greutate netă în tone)

                        09.1602

                        1604 14 21 00
                        1604 14 26 90
                        1604 14 28 00
                        1604 20 70 50
                        1604 20 70 55
                        1604 14 31 90
                        1604 14 36 90
                        1604 14 38 00
                        1604 20 70 99
                        0304 87 00 90
                        1604 14 41 20
                        1604 14 46 29
                        1604 14 48 20
                        1604 20 70 45
                        0304 87 00 20
                        1604 14 41 30
                        1604 14 48 30

                        10

                        Preparate sau conserve de fileuri și spate de ton dungat (Katsuwonus pelamis)
                        Preparate sau conserve de fileuri și spate de ton cu aripioare galbene (Thunnus albacares)
                        Preparate sau conserve de fileuri și spate de ton obez (Thunnus obesus)
                        Preparate de ton alb (Thunnus alalunga)

                        De la 1.1.2019 până la data stabilită în conformitate cu articolul 2 alineatul (1)

                        5 000  de tone


title: Regulamentul de punere în aplicare (UE) 2019/619 al Comisiei din 17 aprilie 2019 privind prețul minim de vânzare pentru laptele praf degresat pentru a treizeci și cincea invitație parțială de participare la licitație în cadrul procedurii de licitație deschise prin Regulamentul de punere în aplicare (UE) 2016/2080

text:
                  17.4.2019

                  RO

                  Jurnalul Oficial al Uniunii Europene

                  LI 106/1

         REGULAMENTUL DE PUNERE ÎN APLICARE (UE) 2019/619 AL COMISIEI
         din 17 aprilie 2019
         privind prețul minim de vânzare pentru laptele praf degresat pentru a treizeci și cincea invitație parțială de participare la licitație în cadrul procedurii de licitație deschise prin Regulamentul de punere în aplicare (UE) 2016/2080
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
         având în vedere Regulamentul de punere în aplicare (UE) 2016/1240 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutorul pentru depozitarea privată (2), în special articolul 32,
         întrucât:

                     (1)

                     Regulamentul de punere în aplicare (UE) 2016/2080 al Comisiei (3) a deschis vânzările de lapte praf degresat prin procedură de licitație.

                     (2)

                     Având în vedere ofertele primite pentru a treizeci și cincea invitație parțială de participare la licitație, este necesar să se stabilească un preț minim de vânzare.

                     (3)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            În ceea ce privește a treizeci și cincea invitație parțială de participare la licitație pentru vânzările de lapte praf degresat în cadrul procedurii de licitație deschise prin Regulamentul de punere în aplicare (UE) 2016/2080, pentru care perioada în care trebuiau depuse oferte s-a încheiat la 16 aprilie 2019, prețul minim de vânzare este 166,00 EUR/100 kg.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 aprilie 2019.

                  Pentru Comisie,

                  Pentru Președinte,

               Jerzy PLEWA

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  JO L 206, 30.7.2016, p. 71.

            (3)  Regulamentul de punere în aplicare (UE) 2016/2080 al Comisiei din 25 noiembrie 2016 de deschidere a vânzărilor de lapte praf degresat prin procedură de licitație (JO L 321, 29.11.2016, p. 45).